અમે ચારેય મિત્રો કારમાં હતા તે વખતે સિવિલ ડ્રેસમાં આવેલી એક વ્યક્તિએ કાર અટકાવી હતી. પગમાં બૂટના બદલે સેન્ડલ પહેર્યા હતા વળી, દાઢી પણ થોડી વધેલી હતી. જેથી અમને શંકા ગઈ કે આ નકલી પોલીસ છે.પરિણામે તેમની પાસે ઓળખપત્ર માગ્યું. એ સાથે જ એ વ્યક્તિએ મને કારમાંથી નીચે ઉતારી તમાચા ચોડી દીધા. ત્યાર બાદ ફોન કરી અન્ય પોલીસને બોલાવ્યા. જે તમામ એટલે કે કુલ પાંચ વ્યક્તિ હતા જે તમામ સિવિલ ડ્રેસમાં જ હતા. અમને ટોલનાકાથી એકાદ કિમી દૂર લઈ જઈ પાછો માર માર્યો હતો. ત્યાંથી નવસારી ગ્રામ્ય પોલીસ સ્ટેશન પર લઈ ગયા. જ્યાં અઢી કલાક સુધી નગ્નાવસ્થામાં બેસાડી માર માર્યો. અમારી સામે દારૂ પીવાનો, દારૂ પીને કાર ચલાવવાનો અને પોલીસ પર હુમલો કરવાનો ખોટો ગુનો નોંધી અમને કોર્ટમાં રજૂ કર્યાં. જ્યાં જજ સમક્ષ અમે પોલીસે ખોટી રીતે માર મારી ગોંધી રાખ્યાની રજૂઆત કરી હતી. જેની જજે નોંધ કરી હતી.’ દિનેશ રાજપૂત, બિલ્ડર, સુરત